L 52/38
ET
Euroopa Liidu Teataja
20.2.2023
XIII LISA
Lindude kõrge patogeensusega gripp 1.
OSA ERITINGIMUSED ERAKORRALISE KAITSEVAKTSINEERIMISE RAKENDAMISEKS LINDUDE KÕRGE PATOGEENSUSEGA GRIPI ENNETAMISEKS JA TÕRJEKS
1.
Vaktsineerimistsooni suurus: eritingimusi kehtestatud ei ole.
2.
Vaktsineerimistsooni ümbritseva tsooni suurus: eritingimusi kehtestatud ei ole.
3.
Kasutatava vaktsiini tüüp: vaktsiinid, mis ei sisalda elusat linnugripiviirust (nii nõrgestatud kui ka nõrgestamata elusat linnugripiviirust sisaldavaid vaktsiine ei kasutata).
4.
Minimaalne hõlmatus: eritingimusi kehtestatud ei ole.
5.
Sihtloomad/sihtliigid: kodulinnud ja tehistingimuses peetavad linnud, keda peetakse ametliku vaktsineerimiskavaga hõlmatud ettevõtetes.
2.
OSA ERITINGIMUSED TUGEVDATUD LABORATOORSE SEIRE RAKENDAMISEKS VAKTSINEERIMISTSOONIDES JA VAKTSINEERIMISTSOONE ÜMBRITSEVATES TSOONIDES ERAKORRALISEL KAITSEVAKTSINEERIMISEL LINDUDE KÕRGE PATOGEENSUSEGA GRIPI ENNETAMISEKS JA TÕRJEKS
Ettevõtetes, kus on toimunud erakorraline kaitsevaktsineerimine, tehakse iga kahe nädala tagant laboratoorset seiret viroloogiliste uuringute proovide kogumise teel, et avastada lindude kõrge patogeensusega gripi väliviiruse nakkuse esinemine.
Seire peab võimaldama 95 % usaldusväärsusega avastada lindude kõrge patogeensusega gripi viiruse 5 % või väiksema levimuse vaktsineeritud ettevõttes.
3.
OSA LOOMAD JA SAADUSED, MILLE SUHTES KOHALDATAKSE VEOKEELDU, JA TINGIMUSED ARTIKLI 13 KOHASE ERANDI TEGEMISEKS VAKTSINEERIMISTSOONIS, KUS TEHAKSE ERAKORRALIST KAITSEVAKTSINEERIMIST LINDUDE KÕRGE PATOGEENSUSEGA GRIPI ENNETAMISEKS JA TÕRJEKS
1.
Loomad ja saadused, mille suhtes kohaldatakse veokeeldu: vaktsineeritud kodulinnud või tehistingimustes peetavad linnud ja nende saadused vaktsineerimistsoonis ja sellest väljaveol.
2.
Loomne paljundusmaterjal, mille suhtes kohaldatakse kogumiskeeldu: ei ole asjakohane.
3.
Artikli 13 lõike 2 punkti b alapunkti ii, artikli 13 lõike 3 punkti b ja artikli 13 lõike 4 punkti b kohase erandi tegemise tingimused.
Vaktsineeritud kodulindude või tehistingimustes peetavate lindude ja nende saaduste vedu vaktsineerimistsoonis ja sellest välja võib lubada üksnes delegeeritud määruse (EL) 2020/687 artiklitega 28, 29 ja 30, artikli 31 lõikega 1 ning artiklitega 33, 34 ja 37 hõlmatud juhtudel ja seal sätestatud üld- ja eritingimuste kohaselt.
Pärast taastumisperioodi lõppu jäävad 5. osa punktidega 2–4 ette nähtud meetmed vaktsineeritud loomi pidavates ettevõtetes kehtima seni, kuni nad peavad vaktsineeritud loomi.